钦定古今图书集成/明伦汇编/交谊典/第058卷 > 《归朝欢》〈春游〉马庄父
## 钦定古今图书集成/明伦汇编/交谊典/第058卷 > 《归朝欢》〈春游〉马庄父

听得提壶沽美酒，人道杏花深处有。杏花狼籍鸟呼
风，十分春色今无九。麝煤销永昼，青烟飞上庭前柳。
画堂深，不寒不暖，正是好时候。团圆宝月凭纎手。
暂借歌喉招舞袖。真珠滴破小槽红，香肌缩尽纎罗
瘦。投分须白首，黄金散与亲和旧。且衔杯，壮心未落，
风月长相守。